***Ғаламторды қауіпсіз пайдалану***

***Бастауыш сынып оқушыларына арналған ережелер***

***1.*** *Ата - аналарыңнан Ғаламтордағы түсініксіз жайттар туралы әрдайым сұрап отырыңдар.*

***2.*** *Ғаламторда достасу үшін ең алдымен ата-аналарыңнан қауіпсіздік шараларын сұрап біліп алыңдар.*

***3****.Өзің туралы таныс емес адамдарға ешқашан ештеңе айтпа.*

*Қайда тұратыныңды, қай мектепте оқитыныңды, телефон номерлеріңді тек сенің отбасы мүшелері мен жақын достарың ғана білуі керек.*

***4.*** *Өзің білмейтін адамдарға фотосуреттеріңді жіберуші болма. Таныс емес адамдар сенің, достарыңның немесе отбасы мүшелерінің фотосуреттерін көрулері міндетті емес.*

***5.*** *Ғаламтордағы адамдармен ата-аналарыңсыз кездесуге барма. Ғаламторда адамдар көбінесе өздері туралы шындықты жазбайды.*

***6.*** *Ғаламторда өзге адамдармен әдепті болыңыз. Дөрекі сөздер жазбаңыз, дөрекі сөздерді есту, оқу кез-келген адамға өте жағымсыз әсер етеді.*

***7****. Егер сені біреу ренжітсе, міндетті түрде ата-анаңа айт.*

***Ғаламторды қауіпсіз пайдалану***

***Орта буын оқушыларына арналған ережелер***

***1****.Сайттарға тіркелген кезде өзің туралы ақпаратты көрсетпеуге тырыс, өйткені оны таныс емес адамдар көріп, пайдалануы мүмкін.*

***2.*** *Сонымен қатар өзіңнің фотосуретіңді ғаламторға салмағаның дұрыс, өйкені бұл арқылы өзіңнің қандай екеніңді бөгде адамдар көруі мүмкін.*

***3.*** *Веб-камераны өзіңнің жақын достарыңмен сөйлескен кезде ғана пайдалан. Сенің сөйлескен кезіңді басқа адамдар көріп, естімегенін қадағала.*

***4.*** *Таныс емес адамдардан келетін күтілмеген хаттар «Спам» деп аталады. Егер сен бұндай хаттар алсаң, оларға жауап берме. Егер бұл хаттарға жауап берсең,ол сенің электрондық поштаңа осы сияқты хаттарды жазуды тоқтатпайды.*

***5.*** *Егер саған белгісіз мекен-жайдан хаттар келсе, оны ашпағаның дұрыс. Өйткені оның ішінде вирустар болуы мүмкін.*

***6.*** *Егер саған жағымсыз, дөрекі сөздер жазылған хаттар келсе, ол туралы міндетті түрде ата-анаңа айтуың керек.*

***7.*** *Егер сені біреу ренжітсе, намысыңа тисе ондай жағдайды міндетті түрде ата-анаңа айтқаның дұрыс.*

***Ғаламторды қауіпсіз пайдалану***

***Жоғары сынып оқушыларына арналған ережелер***

*1. Жеке басыңызға байланысты ақпаратты Ғаламторға салудың қажеті жоқ. Жеке басыңызға байланысты ақпараттар: ол сіздің телефон номеріңіз, электрондық поштаңыздың адресі, мекен-жайыңыз, сіздің, отбасыңыздың, жолдастарыңыздың фотосуреттері.*

*2. Егер сіз Ғаламторға фото немесе видео салсаңыз оны кез-келген адам көре алады.*

*3. Күтпеген жерден келген хаттарға (Спам) жауап бермеңіз.*

*4.Таныс емес адамдар жіберген файлдарды ашпаңыз.Сіз оның ішіндегі ақпаратты білмейсіз. Оның ішінде «агрессивті» мазмұнда жазылған фото/видео материалдар болуы мүмкін.*

*5. Таныс емес адамдарды өзіңіздің жеке байланыс парақшаңызға IM. (ICQ,MSN messenger және т.с.с. )кіргізбеңіз.*

*6. Есіңізде болсын виртуалды таныстар өздері туралы айтқандарына сәйкес келмеуі әбден мүмкін.*

*7. Егер сіздің жаныңызда жақын адамдарыңыз болмаса, Ғаламторда танысқан адаммен кездеспеуге тырысыңыз.*